
LIETUVOS RESPUBLIKOS SPECIALIŲJŲ TYRIMŲ TARNYBOS 
DIREKTORIUS 

ĮSAKYMAS 
DĖL LIETUVOS RESPUBLIKOS SPECIALIŲJŲ TYRIMŲ TARNYBOS DIREKTORIAUS 2021 M. LAPKRIČIO 24 D. ĮSAKYMO NR. 2-242 „DĖL LIETUVOS RESPUBLIKOS SPECIALIŲJŲ TYRIMŲ TARNYBOS ATLIEKAMO TEISĖS AKTŲ AR JŲ PROJEKTŲ ANTIKORUPCINIO VERTINIMO TVARKOS APRAŠO PATVIRTINIMO“ PAKEITIMO

2022 m. lapkričio 3 d. Nr. 2-224
Vilnius


. Pakeičiu Lietuvos Respublikos specialiųjų tyrimų tarnybos atliekamo teisės aktų ar jų projektų antikorupcinio vertinimo tvarkos aprašą, patvirtintą Lietuvos Respublikos specialiųjų tyrimų tarnybos direktoriaus 2021 m. lapkričio 24 d. įsakymu Nr. 2-242 „Dėl Lietuvos Respublikos specialiųjų tyrimų tarnybos atliekamo teisės aktų ar jų projektų antikorupcinio vertinimo tvarkos aprašo patvirtinimo“:
. Papildau 111 punktu:
„. Kai dėl Specialiųjų tyrimų tarnybai pateikto derinti teisės akto projekto priimamas sprendimas atlikti šio teisės akto projekto antikorupcinį vertinimą ir institucijos ar įstaigos nustatytas terminas pateikti dėl teisės akto projekto pastabas ir pasiūlymus trumpesnis negu Aprašo 9 punkte nustatytas terminas ir jo nepakanka atlikti teisės akto projekto antikorupcinį vertinimą, STT per nustatytą terminą pateikti dėl teisės akto projekto pastabas ir pasiūlymus raštu informuoja instituciją ar įstaigą apie atliekamą teisės akto projekto antikorupcinį vertinimą. Šis STT raštas paskelbiamas Lietuvos Respublikos Seimo teisės aktų informacinėje sistemoje.“ 
. Pakeičiu 12 punktą ir jį išdėstau taip:
„. Antikorupcinis vertinimas baigiamas surašant antikorupcinio vertinimo išvadą, kurios forma nustatyta Aprašo 2 priede. Antikorupcinio vertinimo išvada gali būti su priedais (lentelėmis, schemomis, grafikais, paaiškinimais ir pan.). Vertintojas užpildo Aprašo 1 priedą, jei tiesioginis vadovas duoda tokį pavedimą.“
. Pripažįstu netekusiu galios 17.3 papunktį.
. Pakeičiu 18 punktą ir jį išdėstau taip:
„. Jei per du mėnesius nuo antikorupcinio vertinimo išvados pateikimo arba po Aprašo 17.2 papunktyje nurodytų veiksmų atlikimo gaunama informacija, kad į antikorupcinio vertinimo išvadoje pateiktas kritines antikorupcines pastabas ir pasiūlymus bus atsižvelgta per ilgesnį laiko tarpą, antikorupcinio vertinimo išvadoje pateiktų pastabų ir pasiūlymų įgyvendinimo stebėsena tęsiama ir stebėsenos veiksmai atliekami ne rečiau kaip kas du mėnesiai arba kitu su STT Korupcijos prevencijos valdybos viršininku ir (ar) STT direktoriaus pavaduotoju suderintu periodiškumu.“
. Papildau 201 punktu:
„. Jeigu antikorupcinio vertinimo išvados gavėjas neatsižvelgia į antikorupcinio vertinimo išvadoje nurodytas kritines ir (ar) kitas antikorupcines pastabas ir pasiūlymus arba po Aprašo 17.2 papunktyje ar Aprašo 19.2 papunktyje nurodyto STT pakartotinio kreipimosi viešai nepaskelbia (ar kitu būdu STT nepateikia) Korupcijos prevencijos įstatymo 8 straipsnio 8 dalyje nurodytos informacijos, vertintojas STT direktoriaus pavaduotojui teikia motyvuotus pasiūlymus priimti atitinkamą sprendimą:
. nutraukti antikorupcinio vertinimo išvadoje nurodytų pastabų ir pasiūlymų įgyvendinimo stebėseną, kai antikorupcinio vertinimo išvados gavėjo pateikti argumentai dėl neatsižvelgimo į antikorupcinio vertinimo išvadoje nurodytas kritines ir kitas antikorupcines pastabas ir pasiūlymus yra pagrįsti arba antikorupcinio vertinimo išvadoje nurodytos kritinės ir kitos antikorupcinės pastabos ir pasiūlymai prarado aktualumą; 
. siūlyti įtraukti atitinkamas priemones į korupcijos prevencijos planavimo dokumentus ir (ar) atlikti Lietuvos Respublikos korupcijos prevencijos įstatymo 26 straipsnio 1 dalies 1–4 punktuose nustatytus veiksmus, kai antikorupcinio vertinimo išvados gavėjo pateikti argumentai dėl neatsižvelgimo į antikorupcinio vertinimo išvadoje nurodytas kritines ir kitas antikorupcines pastabas ir pasiūlymus vertintini kaip nepagrįsti, taip pat kai antikorupcinio vertinimo išvados gavėjas po STT pakartotinio kreipimosi viešai nepaskelbia (ar kitu būdu Specialiųjų tyrimų tarnybai nepateikia) Korupcijos prevencijos įstatymo 8 straipsnio 8 dalyje nurodytos informacijos.“
. Papildau 211 punktu:
„. Kai pagal Aprašo 201 punktą STT direktoriaus pavaduotojas priima atitinkamą sprendimą, taip pat tais atvejais, kai antikorupcinio vertinimo išvados gavėjo pateiktiems argumentams dėl atsižvelgimo į antikorupcinio vertinimo išvadoje nurodytas kritines ir kitas antikorupcines pastabas ir pasiūlymus STT nepritaria ar pritaria iš dalies, vertintojas užpildo antikorupcinio vertinimo išvados įgyvendinimo pažymą (pažymos skiltį „Specialiųjų tyrimų tarnybos vertinimas“) ir ją išsiunčia antikorupcinio vertinimo išvados gavėjui bei paskelbia Lietuvos Respublikos Seimo teisės aktų informacinėje sistemoje.“
. Pripažįstu netekusiu galios 22 punktą.
.	S k e l b i u šį įsakymą Teisės aktų registre ir Lietuvos Respublikos specialiųjų tyrimų tarnybos interneto svetainėje.



Direktorius 									Žydrūnas Bartkus 

